Forsikringen dækker erstatningsansvar i forbindelse med praktik under uddannelse, hvis den studerende ikke er dækket af en anden erhvervsansvarsforsikring. Forsikringen dækker både praktik i Danmark og i udlandet. En skade indtruffet uden for Danmark dækkes, hvis skaden er sket under rejser og midlertidigt ophold indtil 90 dages varighed, som er et naturligt led i den studerendes uddannelse.  Alle jordemoderstuderende, der er medlem af Jordemoderforeningen, er automatisk dækket af forsikringen. Download police på engelsk (kun for medlemmer af Jordemoderforeningen)